Sergius Sargsjan

Sergius, vulgo Serž Sargsjan vel litteris Armeniacis Սերժ Սարգսյան (Stephanocertae in Carabachia Superiori natus die 30 Iunii 1954) est politicus Armeniae, ab anno 2008 praeses patriae, atque ludi scaccorum magister.

Sergius Sargsjan alumnus est universitatis Erevanensis et breviter miles unionis Sovieticae. Inter ductores fuit factionis communisticae Carabachiae Superioris, quae regio eo aevo fuit separata rei publicae Armenicae pars. Ibi inter annos fere 1988 et 1994 contra Atropatenam militavit, sed etiam legatus est ab anno 1990 apud consilium Armeniae omnis supremum. Conditor habetur hodierni Armenorum exercitus. Minister munitionis Armeniae fuit a die 21 Augusti 1993 ad 17 Maii 1995, primo ministro Hrant Bagratjan, rursusque a 20 Maii 2000 ad 26 Martii 2007, primo ministro Andronico Margarjan; cui statim succcedit, primus minister a 4 Aprilis 2007 ad 9 Aprilis 2008 merens. Insuper minister fuit pro rebus internis a 4 Novembris 1996 ad 11 Iunii 1999 sub tribus primis ministris.

 Nexus externi 

 Situs officialis
 Situs praesidii

Categoria:Incolae Carabachiae
Categoria:Politici Armeniae
Categoria:Alumni Universitatis Erivanensis
Categoria:Gubernatores civitatum
Categoria:Duces civitatum
Categoria:Incolae Unionis Sovieticae